I prologen forteller Silenos at han har lidt skipbrudd under letingen etter vinguden Dionysos, og er strandet på kyklopenes øy. Her lever han og satyrene som tjenere for Polyfemos. En dag lander Odyssevs og mennene hans på den samme øya og spør Silenos om han vil gi dem mat i bytte mot vin. Etter en smaksprøve erklærer Silenos seg villig og går inn i kyklopens hule for å hente lam og ost.